ערוצי הסדרות של yes

yes Summer Nights

בקיץ 2003, yes העלתה לאוויר ערוץ סדרות אשר שידר סדרות טלוויזיה בלילות הקיץ. הערוץ היה זמני וסיים את שידוריו בסוף אותו קיץ.

yes stars Real

הערוץ שידר החל מקיץ 2004, ורק בחודשי הקיץ (יולי-ספטמבר), תוכניות מציאות מצליחות מארצות הברית ובריטניה.
בשנים הראשונות, נקרא הערוץ yes REAL וב-2008 החברה תייגה אותו כחלק מ"ערוצי ה-stars" בשם yes stars Real.
במהלך קיץ 2008, הערוץ החל לשדר לראשונה 24 שעות ביממה, 7 ימים בשבוע.
ב-2009, הערוץ עלה שוב עם תוכניות חדשות לחודשי הקיץ.
בשנת 2010 הוחלט שלא להחזיר את הערוץ, ובמקום שובצו תוכניות מציאות באפיק yes stars Next במהלך החודשים אוגוסט-ספטמבר. אותן סדרות שודרו גם ב-HD, אם היו זמינות באיכות זו. בקיץ 2011 הוחלט להחזיר את הערוץ, ולשנות את שמו ל-yes Real. הערוץ בוטל ב-21 בינואר 2012 והוחלף על ידי הערוץ yes Oh.
ביולי 2018 הערוץ חזר במתכונת חדשה במסגרת רצועת הראליטי של הקיץ ב- yes, בערוץ yesDrama ובשירות yesVOD ויסתיים בסוף חודש ספטמבר 2018

yesWeekend

ב-22 באוקטובר 2004, העלתה yes ערוץ אשר שידר סדרות אמריקאיות ובריטיות בסופי השבוע (מיום חמישי בשעה 22:00 עד יום ראשון בשעה 06:00). בהמשך, הערוץ החל לשדר רק בימי שישי ושבת. הערוץ הורד ב-4 במרץ 2006.

yesSTARS

ב-9 בפברואר 2006, העלתה yes קמפיין מאסיבי להשקת הערוץ, וב-5 במרץ 2006 עלה הערוץ. ב-4 במרץ 2007, שונה שם הערוץ ל-yes stars 2, בעקבות פיצול לשלושה ערוצי סדרות.

ערוצי הסדרות מ-2011

בדצמבר 2011 עלה ערוץ yes OH (במקום yes real באפיק 15) המשדר סדרות בעיקר מבית HBO.
בנובמבר 2015 ערוץ yes Bace סיים את שידוריו. הערוץ שודר מתחילת שידורי YES (תחילה בשמות ערוץ 3 ב-yes stars 3, yes) ושודר גם ב-HOT, תחת השם HOT Family עד ינואר 2015.
ב-2016 נוסף ערוץ ייעודי של yes לסדרת הפנטזיה האמריקאית "משחקי הכס", לקראת עליית העונה השישית. למרות שהסדרה שודרה עוד קודם לכן בערוץ yes Oh. בערוץ, שודרו בנוסף לשידורים חוזרים של כל פרקי הסדרה, גם הצצה למאחורי הקלעים, פרשנות של היוצרים ושל השחקנים על התפתחות העלילה והדמויות, טריוויה, מעברונים משעשעים ועוד. הערוץ סיים את שידוריו בסוף חודש אפריל באותה שנה, עם תחילת שידור הסדרה בערוץ yes Oh. ב-20 ביוני 2017 הערוץ חזר לקראת עליית העונה השביעית וסיים את שידוריו ביום עלייתה לאוויר.
בנובמבר 2017 ביצעה yes מיתוג גרפי חדש לכלל הערוצים, הפרסומים ותוכני ה-VOD בשיטת "one-brand"- מותג אחד, מעבר מצבעוניות וגרפיקה ייחודית שאפיינה את הערוצים והפרסומים השונים, לשפה וצבע אחידים למותג yes
באותו חודש, בעקבות מעבר הערוצים המסחריים לאפיקים 12-13-14 הוזזו ערוצי הסדרות לאפיקים 15-18
בדצמבר 2017 נוסף לערוצי הסדרות ערוץ חמישי- yes EDGE המשדר סדרות מבתי ההפקה הגדולים בארה״ב וסדרות מרכזיות נוספות. הערוץ נכנס לאפיק 18 וערוץ yes OH זז לערוץ 19 אחריו. בערב השידורים הראשון עלתה עונתה השנייה של הסדרה "פאודה"

ערוצים בהפרדה גבוהה

בעבר, סדרות מערוצי yes stars שצולמו בהפרדה גבוהה (HD) שודרו בערוץ yes stars HD באפיק 501. באפריל 2009, פיצלה החברה את הערוץ לשניים, והוסיפה את ערוץ yes stars Next כששלושתם משדרים גם בHD.
החל מ-1 במרץ 2011, כל ערוצי הסדרות והסרטים משודרים במקביל ב-HD בממרירים תואמים, ובאיכות רגילה בממירים ישנים באותם אפיקים.

שידור סדרות במקביל לשידור הבכורה בארצות הברית

עם התרבות שירותי הסטרימינג והצפייה באינטרנט, וכן הכנסת הממירים המקליטים, ובניסיון להתמודד עם צפייה פיראטית, החל מ-2014 משודרות סדרות שיוצרות באזז וצפייה בקרב צופים במקביל לשידור הבכורה בארצות הברית. ערוץ yes OH החל את המסורת בשידור סדרות כמו GLEE והמתים המהלכים. החל מהעונה הרביעית של משחקי הכס ששודרה ב-2014 וכך גם בעונותיה הבאות, הפרקים משודרים בין 3:00 ל-4:00 בבוקר במקביל לארצות הברית (עם תרגום מיידי) ובשידור נוסף בערב הבא. ע"פ YES היא החברה הראשונה בעולם שחתמה על הסכם שידור מקביל עם HBO.

סדרות ב yesVOD

מאז השקת שירות ה VOD תכנים רבים מערוצי הסדרות זמינים לצפייה מיידית. הספרייה מחולקת לספריות משנה תואמות לערוצי הסדרות, בנוסף לקטגוריות כמו סדרות חדשות, פרקי השבוע, סדרות ישראילות, סדרות דוקו וספרייה נוספת yes London הכוללת סדרות רכש בריטיות.
שירות VOD simple כולל רק את ספריות הסדרות yes DRAMA, yes ACTION, yes COMEDY שזמינים כערוצים ליניארים בחבילה הצרה, וכן סדרות ישראליות וסדרות ששודרו בעבר. לעיתים פרקים חדשים זמינים לצפייה מיידית לפני שידורם בערוץ.

רשימת הערוצים הבלעדיים הנוכחית

נכון לתחילת 2019